**ELŐTERJESZTÉS KÍSÉRŐ LAP**

**E-szám: 130/2017**

# **Tárgy: Döntés a közterületek elnevezéséről és a házszámozás rendjéről szóló rendelet megalkotásáról**

**Előterjesztő neve:** Kiszelné Mohos Katalin polgármester

**Előadó neve:** dr. Visnyay Noémi osztályvezető

**Az előterjesztés aláírás előtti előzetes ellenőrzése**

**Vezetői ellenőrzés**

- az előterjesztés tartalmilag és formailag *megfelelő - nem megfelelő*

**előadó osztályvezetője**

**Pénzügyi ellenőrzés**

- az előterjesztés tartalmilag és formailag *megfelelő - nem megfelelő*

**pénzügyi osztályvezető**

**Törvényességi ellenőrzés**

- az előterjesztés tartalmilag és formailag *megfelelő - nem megfelelő*

**Nagykovácsi, 2017. november 15.**

**jegyző**

***Az előterjesztés kiküldhető – nem küldhető ki.***

**Nagykovácsi, 2017. november 15.**

**polgármester**

**Tisztelt Képviselő-testület!**

2013. január 1-től a Magyarország helyi önkormányzatairól szóló 2011. évi CLXXXIX. törvény (továbbiakban: Mötv.) 143. § (3) bekezdése ad felhatalmazást a települési önkormányzatoknak, hogy rendeletben állapítsák meg a közterületek elnevezését, valamint az elnevezésük megváltoztatására irányuló kezdeményezés és a házszám megállapítás szabályait.

Nagykovácsi Nagyközség Önkormányzatának Képviselő testülete 2013. április 25. napján alkotta meg a közterületek elnevezéséről és a házszámozás szabályairól szóló 13/2013. (IV.30.) önkormányzati rendeletét (a továbbiakban: Rendelet). A megalkotása óta eltelt időben azonban számos olyan jogszabályi változás történt, amely szükségessé tette a Rendelet teljes felülvizsgálatát.

2015. január 1. napján lépett hatályba a központi címregiszterről és címkezelésről szóló 345/2014. (XII.23.) Kormányrendelet (továbbiakban: Kormányrendelet), amely egyrészt meghatározza azon ingatlanok körét, amelyeknek címmel kell rendelkezniük, másrészt meghatározza a címképzés - ezen belül a házszám megállapításának - folyamatát, valamint a központi címregiszterbe bejegyzett cím módosításának és törlésének szabályait.

A Korm. rendelet kiszélesíti azon ingatlanok körét, amelyeknek címmel kell rendelkeznie, továbbá pontosítja a közterület elnevezés szabályait. Kötelezővé teszi a közterület jelleg használatát és tételesen felsorolja a választható jellegeket.

Fentiek alapján többek között a következő változtatásokat indokolt a Rendeletben átvezetni;

1. A Kormányrendelet 1. melléklete kimerítően felsorolja, hogy mit lehet megjelölni a közterület jellegeként. A Rendelet részletesen szabályozza a közterületek elnevezését, ugyanakkor, a közterület jellegét nem említi, ezért szükséges lenne utalni a Kormányrendelet által meghatározott felsorolásra.
2. A jogalkotásról szóló 2010. évi CXXX. törvény (továbbiakban: Jat.) 3.§ alapján az azonos vagy hasonló életviszonyokra vonatkozó szabályozás nem lehet indokolatlanul párhuzamos vagy többszintű. A magyarországi hivatalos földrajzi nevek megállapításáról és nyilvántartásáról szóló 303/2007. (XI.14.) Kormányrendelet részletesen meghatározza a földrajzi nevek megállapításának – köztük a közterületek elnevezésének – szabályait. A Rendelet e szabályok közül a 4. § (14) bekezdésében megismétli a közterület nevének betűkkel vagy számjegyekkel való helyettesítés, illetve 4. § (5) bekezdésében az élő személyről való elnevezés tilalmát, de megemlíthető a 4.§ (9) bekezdés is, amely a Magyarország helyi önkormányzatairól szóló 2011. évi CLXXXIX. törvény 14.§ (2) bekezdésének ismétlése is.
3. A Rendelet 9. §-a rendelkezik a házszámozás általános szabályairól. A 9. § (9) bekezdés szabályozza az egyoldalas utcák számozásának szabályát. Egyoldalas utcák azok, amelyeknek csak az egyik oldalát lehet címmel ellátni. Ebben az esetben indokolt a házszámokat az 1-estől felfelé, kihagyás nélkül, növekvő sorrendben kiadni. Ha a címképzés után az egyoldalas utca másik oldala is beépítésre kerül és ezáltal az utca kétoldalassá válik, a címmegállapítás szabályai is változnak, és így a már kiadott házszámokat is módosítani kell. Ennek elkerülése érdekében a Rendelet 9. § (9) bekezdésében szabályozni kell azt, hogy csak az az utca minősüljön egyoldalas utcának, ahol kizárt a másik oldal beépítése.
4. A Rendelet 9. § (13) bekezdésének rendelkezését, miszerint *„A kialakult számozás után megosztott ingatlanok eredeti alátörés nélküli sorszáma megszűnik….”* módosítani szükséges, ugyanis nem szűnik meg, hanem kiegészül egy nem ékezetes egyjegyű nagybetűvel A-tól Z-ig, perjellel elválasztva a házszám mögé írva.
5. A polgárok személyi adatainak és lakcímének nyilvántartásáról szóló 1992. évi LXVI. törvény 6. § alapján a címképzési eljárás a jegyző hatáskörébe tartozik. Az eljárás lefolytatására a közigazgatási hatósági eljárás és szolgáltatás általános szabályairól szóló 2004. évi CXL. törvény (továbbiakban: Ket.) rendelkezéseit kell alkalmazni. Erre tekintettel indokolt a Rendelet 7. §-ának hatályon kívül helyezése.

A jelen rendelettervezetben új rendelkezésként kerül szabályozásra az az előírás, amelynek értelmében az ugyanazon telken létesült több önálló rendeltetési egység házszámozásánál elkülönült címet megállapítani csak a Nagykovácsi Nagyközség Helyi Építési Szabályzatában [19/2009. (IX.01.) önkormányzati rendelet] az adott övezeti besorolás szerint meghatározott maximális rendeltetési egység szám erejéig lehet.

Az előírás célja, hogy az önálló házszám hiányával megnehezítsük azon nem jogkövető ingatlanhasználók, illetve tulajdonosok mindennapi együttélését, akik az adott építményre vonatkozó tervben, engedélyben, bejelentésben, illetve hatósági bizonyítványban rögzített rendeltetési egység szám többszörösét tartalmazó felépítményben élnek.

Fentiek alapján a közterületek elnevezéséről és a házszámozás szabályairól szóló 13/2013. (IV.30.) önkormányzati rendelet, amely jelenleg hatályos, nem felel meg teljes körűen az új jogi szabályozásnak, így jogtechnikailag a jelenlegi rendelet módosítása helyett célszerű annak hatályon kívül helyezésével új rendeletet alkotni.

**Előzetes hatásvizsgálati rész:**

A jogalkotásról szóló 2010. évi CXXX. törvény 17. § (1)-(2) bekezdése alapján a rendelettervezet jelentősnek ítélt hatásai a következők:

1. **Társadalmi, gazdasági és költségvetési hatások:**

A társadalmi és gazdasági hatásvizsgálat kapcsán megállapítható, hogy rendelettervezet igazodik a központi jogszabályokhoz.

1. **Környezeti, egészségi hatások:** A rendelet megalkotása környezeti- és egészségi hatással nem jár.
2. **Adminisztratív terhet befolyásoló hatások:**

Nem releváns.

1. **A rendelet megalkotásának szükségessége, elmaradásának várható** **következményei:**

A rendelet megalkotása a magasabb szintű jogszabályokkal való összhang megteremtését szolgálja.

1. **A rendelet alkalmazásához szükséges személyi, szervezeti, tárgyi és pénzügyi feltételek:**

A rendelet megalkotása az alkalmazásához szükséges személyi, szervezeti és pénzügyi, tárgyi feltételekben változást nem eredményez.

*A rendeletalkotás az SZMSZ 42.§ (2) bekezdése a) pontja alapján* ***minősített többséggel****, és 44. § (1) bekezdése alapján* ***nyílt szavazással*** *történik.*

Nagykovácsi, 2017. november 15.

**Kiszelné Mohos Katalin**

**polgármester**

**Nagykovácsi Nagyközség Önkormányzat Képviselő-testületének**

**.../2017. (XI. ...) önkormányzati rendelete**

**a közterületek elnevezéséről és a házszámozás rendjéről**

Nagykovácsi Nagyközség Önkormányzat Képviselő-testülete a Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 51. § (5) bekezdésében, valamint a 143. § (3) bekezdésében foglalt felhatalmazás alapján, az Alaptörvény 32. cikk (1) bekezdés a) pontjában meghatározott feladatkörében eljárva, a közterületek elnevezéséről, valamint a házszámozás rendjéről a következő rendeletet alkotja.

**I. fejezet**

**Általános rendelkezések**

1. A rendelet célja, hatálya

**1. §**

1. A rendelet célja, hogy a közterületek elnevezésének egységes rendjét biztosítsa, és ennek során érvényesítse a helyi sajátosságokat, illetve az igazgatási, földrajzi, történelmi, közlekedési, tájékozódási és nyelvhelyességi szempontokat, valamint szabályozza a közterület elnevezésekkel kapcsolatos eljárási rendet. A rendelet célja továbbá a házszámozás és a házszám-megjelölés szabályainak megállapítása.
2. A rendelet hatálya Nagykovácsi nagyközség közigazgatási területére terjed ki. A nagyközségben új közterületet elnevezni, a korábban megállapított közterületnevet megváltoztatni, valamint ingatlanok házszámát megállapítani e rendelet szabályai szerint lehet.
3. E rendelet vonatkozásában a közterületre vonatkozó rendelkezéseket kell alkalmazni a közforgalom számára megnyitott magánút esetében is.
4. Értelmező rendelkezések

**2. §**

E rendelet alkalmazásában:

1. házszám: a központi címregiszterről és a címkezelésről szóló 345/2014. (XII. 23.) Korm. rendelet (a továbbiakban: Kormányrendelet) szerinti megjelölés,

2. közterület: az épített környezet alakításáról és védelméről szóló 1997. évi LXXVIII. törvényben meghatározott terület,

3. közterületnév: a Kormányrendelet szerinti megjelölés,

**II. fejezet**

**A közterületek elnevezésére vonatkozó szabályok**

3. A közterületek elnevezésre vonatkozó általános szabályok

**3. §**

1. Nagykovácsi nagyközség közigazgatási területén minden közterületet közterületként való lejegyzését követő 90 napon belül el kell nevezni.
2. A közterületek elnevezésénél figyelemmel kell lenni a helyi kulturális, természeti és történelmi értékekre, sajátosságokra, a magyar nyelvhelyesség követelményeire, valamint arra, hogy az elnevezés közérthető legyen.
3. Közterület jellegeként kizárólag a Kormányrendelet 1. mellékletében felsoroltakat lehet megjelölni.
4. Az elnevezett közterület természetes folytatásaként nyíló új közterület (meghosszabbítás) külön elnevezési eljárás nélkül a már elnevezett közterület nevét veszi fel.
5. Ha egy közterület a településrendezés, beépítés következtében két vagy több részre tagozódik, egységes közterületként megszűnik, az elkülönült közterületrész(ek)nek -az elkülönüléstől számított 90 napon belül – más nevet kell adni.

**4. §**

1. A település egyes településrészeiben a közterület neveket lehetőség szerint egy fogalomcsoportból kell választani.
2. Nem kell elnevezni a szervíz utakat (kiszolgáló utakat), továbbá a mezőgazdasági célú dűlőutakat.
3. Mellőzni kell a közterület dátumot tartalmazó és a hasonló hangzású elnevezését.
4. Közterületek meglévő megnevezését az új elnevezéseknél nem szabad felhasználni.
5. Közterület személyről történő elnevezése

**5. §**

1. A közterület elnevezése előtagjának meg kell egyeznie a személy által használt családi és utónévvel, kizárólag a családi nevet alkalmazni csak akkor lehet, ha a névadó személyiség így is, vagy így ismert, illetve ha az elnevezés egy kiemelkedő családról történik.
2. Az (1) bekezdésben foglaltaktól eltérni akkor lehet, ha a személy nem eredeti néven vált ismertté.

**6. §**

1. Közterület elnevezéssel emléket állítani olyan személynek lehet,
2. akinek közismert tevékenysége a társadalmi haladást, a nemzet szellemi, anyagi gyarapodását szolgálta és személye közmegbecsülésnek örvend, vagy
3. aki a tudomány, a művelődés, a sport vagy a társadalmi élet egyéb területén kimagaslóan jelentőset tett vagy alkotott, és ezáltal személyének emléke megőrzésre méltó, vagy
4. akinek a település életében, történetében kiemelkedő szerepe volt, tevékenységével jelentősen hozzájárult Nagykovácsi egészének vagy egy részének a fejlődéséhez, hírneve gyarapításához.
5. Személyről elnevezett közterületen a névadó személy tevékenységét ismertető emléktábla helyezhető el.

**7. §**

A közterület jegyzékbe való felvételt követő 15 éven belül csak kivételesen indokolt esetben szabad közterületi elnevezést megváltoztatni.

1. A közterületek elnevezésének eljárási szabályai

**8. §**

1. A közterület nevének megállapítása vagy megváltoztatása Nagykovácsi Nagyközség Önkormányzata Képviselő-testületének hatáskörébe tartozik.
2. A közterület elnevezésére, illetve elnevezésének megváltoztatására (a továbbiakban együttesen: közterület elnevezése) az érintett közterülettel határos ingatlannal rendelkezni jogosultak tehetnek javaslatot.
3. A javaslatokat a Képviselő-testület Ügyrendi, Összeférhetetlenségi, Jogi és Külső kapcsolatok Bizottsága (a továbbiakban: Bizottság) véleményezi.

**9. §**

1. A közterület elnevezésének előkészítési eljárása során alkalmazni kell amagyarországi hivatalos földrajzi nevek megállapításáról és nyilvántartásáról szóló 303/2007 (XI. 14.) Kormányrendelet vonatkozó szabályait és figyelemmel kell lenni az Mötv. 14. § és 14/A. §-ban meghatározottakra.
2. Az előterjesztéshez térképvázlatot is csatolni kell, amely tartalmazza az elnevezni kívánt közterület határait és a hozzá tartozó ingatlanokat.
3. Az elnevezésre vonatkozó előterjesztést annak benyújtása előtt 15 napra a helyben szokásos módon közzé kell tenni. Az elnevezéssel kapcsolatban tett észrevételeket az előterjesztéshez csatolni kell.

**10. §**

A közterület elnevezésével kapcsolatos döntést a helyben szokásos módon közzé kell tenni. A döntésről értesíteni kell a Pest Megyei Kormányhivatal Budakeszi Járási Hivatalát, a Magyar Nemzeti Levéltár Pest Megyei Levéltárát, a Budakeszi Rendőrörsöt, a Nagykovácsi Postahivatalt, a Pest Megyei Katasztrófavédelmi Igazgatóságot, az Országos Mentőszolgálat Központi Mentőállomást, a közmű-szolgáltatókat, valamint a Budapest Környéki Törvényszék Cégbíróságát.

**III. fejezet**

**Magánutak elnevezésének szabályai**

**11. §**

A magánút elnevezésére a tulajdonosa kérelmére kerülhet sor. Amennyiben a kezdeményezést a Képviselő-testület támogatja, a magánút elnevezésére e rendelet 3-10. § -ainak figyelembe vételével kerülhet sor.

**IV. Fejezet**

**A házszámozásra vonatkozó szabályok**

**12. §**

1. Az elnevezett közterületeken a Kormányrendelet 2. § (1) bekezdése által meghatározott ingatlanokat címmel kell ellátni.
2. Az ingatlanok címe nem lehet a Kormányrendelet 1. § 3. pontjában meghatározott valamennyi címadatra kiterjedően azonos.

**13. §**

1. Az ingatlanok számozását úgy kell elvégezni, hogy a számok a Kossuth Lajos utcától kifelé haladva növekedjenek és az utca jobb oldalán a páratlan, a bal oldalán a páros számok legyenek. Amennyiben ez a megoldás nem alkalmazható, az érintett közterület számozása a magasabb rendű közút irányából kell, hogy kezdődjön.
2. Azoknál az utcáknál, ahol a címképzés csak az egyik oldalon lehetséges, a másik oldalon kizárt, az ingatlanok házszámozása folyamatosan emelkedik.
3. Terek házszámozása a tér közepén állva az óramutató járásával megegyezően alakítandó ki.
4. Több közterülettel érintkező ingatlan esetében a házszámot azon nevezett közterületre vonatkoztatva kell megállapítani, amelyre az ingatlan gyalogos közlekedésre alkalmas bejárata található.
5. Magánútról megközelíthető ingatlan házszámát azon közterületre vonatkoztatva kell megállapítani, amelyre a magánút csatlakozik.

**14. §**

1. A kialakult számozás után megosztott ingatlan eredeti sorszáma nem szűnik meg, az újonnan kialakított telkek számának megfelelően, a számsor növekedésének irányában kiegészül egy nem ékezetes, egyjegyű nagybetűvel A-tól Z-ig, perjellel elválasztva közvetlenül a házszám mögé írva (pl.:1/A, 1/B stb.). A házszámok sorozatában egy betű nélküli házszám előrébb van, mint ugyanaz a házszám betűvel.
2. Kialakult számozás után egyesített ingatlanok esetében házszámként az eredeti házszámok szélső értékeinek kötőjellel történő összevont formáját kell alkalmazni (pl. 13-17 stb.).
3. Ha a címkeletkeztetést olyan telek vonatkozásában kell végrehajtani, amely közvetlenül több közterülethez is kapcsolódik (saroktelek, hátsó szomszéd nélküli telek), és a házszámozás az érintett közterületen már kialakult, akkor a megosztás szabályainak megfelelő alkalmazásával kell az új házszámot képezni. Címkeletkeztetés esetén egy, az ingatlan-nyilvántartásról szóló 1997. évi CXLI. törvény szerinti önálló ingatlannak csak egy címe lehet.
4. Ugyanazon telken létesült több önálló rendeltetési egység esetén a házszámozásnál elkülönült címet megállapítani csak a Nagykovácsi Nagyközség Helyi Építési Szabályzatáról szóló 19/2009. (IX.01.) önkormányzati rendeletben az ingatlan övezeti besorolása szerint maximálisan meghatározott rendeltetési egység szám erejéig lehet.
5. A házszámozásnál figyelemmel kell lenni azon beépítetlen telkekre is, melyek a későbbi beépítéskor a közbenső házszámot kapják.

**15. §**

1. Az ingatlanok házszámozásának megváltoztatása (átszámozás) különösen akkor indokolt, ha
2. több azonos házszám szerepel azonos közterületen a hatósági nyilvántartásban vagy a valóságban,
3. az ingatlan hatósági nyilvántartásban feltüntetett házszáma nem egyezik a valóságban használttal,
4. telekegyesítés vagy telekmegosztás esetén.

**V. fejezet**

**Névtáblák és házszámtáblák elhelyezése**

1. Névtáblák elhelyezésének szabályai

**16. §**

1. A közterületek nevét jól látható módon, névtáblán kell feltüntetni.
2. A névtáblát a közterületek végein és minden útkereszteződésben ki kell helyezni úgy, hogy azok a bármely irányból érkezők számára egyértelmű tájékoztatást nyújtsanak.
3. A közterületek névtábláit a saroktelek kerítésén, ennek hiányában a saroképületen, vagy külön tartószerkezeten kell elhelyezni.
4. A névtábla kihelyezésével érintett ingatlan tulajdonosa vagy használója a névtábla kihelyezését tűrni köteles.
5. A névtábla kihelyezéséről az ingatlan tulajdonosát, kezelőjét, használóját a kihelyezés előtt értesíteni kell.
6. A névtáblák kihelyezéséről, karbantartásáról, szükség szerinti cseréjéről gondoskodni kell.

**17. §**

A közterület elnevezésének megváltozása esetén a régi elnevezést feltüntető névtáblákat, a változásról szóló döntést követő egy évig piros átlós vonallal áthúzva az eredeti helyén kell hagyni. Az új elnevezést feltüntető névtáblákat közvetlenül a régi fölött vagy alatt kell elhelyezni.

1. Házszámtábla elhelyezésének szabályai

**18. §**

1. A házszámot jelző táblát (a továbbiakban: házszámtábla) az ingatlan utcafronti kerítésére, házfalára, az utcáról jól látható módon kell az ingatlan használójának, kezelőjének, ennek hiányában tulajdonosának elhelyezni.
2. A házszámtábla beszerzéséről, kihelyezéséről, olvasható állapotban tartásáról, szükség szerint cseréjéről és pótlásáról az ingatlan tulajdonosa vagy kezelője gondoskodik.
3. A házszámtábla kihelyezését legkésőbb az ingatlanra kiadott használatbavételi engedély, hatósági bizonyítvány, vagy a használatbavétel tudomásul vételéről szóló végzés vagy határozat átvételét követő 30 napon belül el kell végezni.
4. Saroktelek esetén a házszámtáblát azon az oldalon kell elhelyezni, amely közterületre az ingatlant számozták.
5. Társasházak esetén a házszámtáblát lépcsőházanként, a bejárat felőli oldalon kell elhelyezni. A társasházon belül a szinteket és az ajtószámokat (folyamatosan emelkedő sorrendben vagy szintenként számozva) jelölni kell.
6. Településrendezés, utca újra számozása, vagy hatósági intézkedés miatti házszámváltozás esetén a házszámtábla beszerzése az Önkormányzatot terheli.
7. Megváltozott házszámok táblái esetében a 17. § rendelkezése szerint kell eljárni.

**VI. Fejezet**

**Záró rendelkezések**

1. Hatályba léptető rendelkezés

**19. §**

Ez a rendelet a kihirdetését követő napon lép hatályba.

1. Módosító rendelkezés

# **20. §**

# A közösségi együttélés alapvető szabályairól és azok megsértésének jogkövetkezményeiről szóló 7/2017. (IV. 28.) önkormányzati rendelet 6. § (1) bekezdés h) pontja helyébe az alábbi rendelkezés lép:

„h) a közterületek elnevezéséről és a házszámozás szabályairól szóló …/2017. (XI…) önkormányzati rendelet 18. §-ában meghatározott kötelezettségeinek nem tesz eleget, vagy

ha) közterületi névtáblát, házszámtáblát eltakar, vagy bármely más módon a tájékoztató jellegét megszünteti, illetve

hb) közterületi névtáblát, házszámtáblát jogtalanul kihelyez vagy eltávolít.”

1. Hatályon kívül helyező rendelkezés

# **21. §**

# Hatályát veszti a közterület elnevezéséről, a házszámozás szabályairól szóló 13/2013. (IV. 30.) önkormányzati rendelet.

Kiszelné Mohos Katalin Papp István

polgármester jegyző

**Kihirdetési záradék:**

A kihirdetés napja: ……………….

**INDOKOLÁS**

**Általános indokolás**

2015. január 1. napján lépett hatályba a központi címregiszterről és címkezelésről szóló 345/2014. (XII.23.) Kormányrendelet (továbbiakban: Kormányrendelet), amely egyrészt meghatározza azon ingatlanok körét, amelyeknek címmel kell rendelkezniük, másrészt meghatározza a címképzés - ezen belül a házszám megállapításának - folyamatát, valamint a Központi Címregiszterbe bejegyzett cím módosításának és törlésének szabályait. A Korm. rendelet kiszélesíti azon ingatlanok körét, amelyeknek címmel kell rendelkeznie, továbbá pontosítja a közterület elnevezés szabályait. Kötelezővé teszi a közterület jelleg használatát és tételesen felsorolja a választható jellegeket. Mivel a jelenleg hatályos rendelet rendelkezései több ponton is eltérnek a Kormányrendeletben foglalt rendelkezésektől, illetve nem felelnek meg a jogalkotásról szóló 2010. évi CXXX. törvényben foglaltaknak, célszerű annak hatályon kívül helyezése és egy új rendelet alkotása.

**Részletes indokolás**

**Az 1.§-hoz**

A rendelet céljára, hatályára vonatkozó rendelkezéseket tartalmaz.

**A 2.§-hoz**

Az értelmező rendelkezéseket tartalmazza.

**A 3-7.§-hoz**

A közterületek elnevezésével kapcsolatos rendelkezéseket tartalmazza.

**A 8-10.§-hoz**

A közterületek elnevezésének eljárási szabályait határozzák meg.

**A 11.§-hoz**

A magánutak elnevezésének szabályait határozza meg.

**A 12-15.§-hoz**

A házszámozásra vonatkozó szabályokat tartalmazza. Lényege, hogy két ingatlannak nem lehet minden elemében azonos címe.

**A 16-17.§-hoz**

A névtáblák elhelyezésének szabályait tartalmazza.

**A 18.§-hoz**

A házszámtábla elhelyezésének szabályait tartalmazza.

**A 19.§-hoz**

A hatályba léptető rendelkezést tartalmazza.

**A 20.§-hoz**

Módosító rendelkezést tartalmaz.

**A 21.§-hoz**

Hatályon kívül helyező rendelkezést tartalmaz.